Discussió:Beatificació de Tarragona

message: "Martiritzat" és un terme neutral o té una connotacions ideològica o doctrinal? Un Màrtir és algú mort per una causa des de la perspectiva dels qui la comparteixen. Hauríem de posar "martiritzat" en una enciclopèdia? Ho dic especialment per la llista de persones. Crec que seria més adient posar "mort" o "executat" o, fins i tot, "assassinat"; aquest darrer comporta cert judici de valor però sense la càrrega doctrinal. I en tot cas es pot concretar "empresonat i mort" o "torturat i després executat" o el que sigui per cada cas. Això pel que fa a la llista, pel que fa al text caldria posar "considerats màrtirs" i potser indicar qui els hi considera. Considerats màrtirs pels cristians? Pels catòlics? Per determinats sectors catòlics? Per la jerarquia catòlica? Crec que en un tema així cal especificar i citar fonts. -- Dvdgmz fent observació participant (Escriu-me) 16:18, 3 oct 2013 (CEST) 
replies: text: Un màrtir ho és si compleix la definició de màrtir. I el martiri dels qui apareixen a la llista ningú mai l'ha posat en dubte, que jo sàpiga. Si tens alguna referència que ho discuteixi, en parlem. --Medol (disc.) 17:29, 3 oct 2013 (CEST) Malgrat això, l'Església ho considera així. Si hi ha una part de l'Església que no considera que siguin màrtirs, calen referències.--Medol (disc.) 17:42, 3 oct 2013 (CEST)
replies: text: :Com deia un màrtir sempre és des de la perspectiva de la confessió o de la ideologia, no des d'una perspectiva enciclopèdia neutral. No és una "definició" genèrica sinó l'explicació d'un concepte religiós. Per això pot ser adequat posar "considerat màrtir per..." però no posar "martiritzat tal data". Potser comparar amb un altre cas pot ajudar a entendre la perspectiva. Suposem un article enciclopèdic sobre un acte d'homenatge de Hamas als qui considera màrtirs de la fe. Suposem que l'article té una llista d'homenatjats (assassinats per incursions de l'exèrcit israelià, morts a la presó o en checkpoints, milicians morts en combat, terroristes suïcides); caldria posar al costat de cada nom "martiritzat tal data"? Jo crec que no. I tampoc en aquest cas. Cal posar objectivament què li va passar (que és el motiu pel qual l'Església el considera màrtir). -- Dvdgmz fent observació participant (Escriu-me) 17:52, 3 oct 2013 (CEST)
replies: text: ::Crec que en cap cas dels que descrius seria adequat escriure "considerat màrtir per...", doncs tant en aquesta pàgina com a l'exemple de Hamas se sobreentén perfectament segons quin criteri són considerats màrtirs. L'afegitó és totalment prescindible. Altre tema és si cal repetir a cada personatge "martiritzat tal dia" o n'hi ha prou amb especificar les dates de naixement i mort. Però l'ús del terme "màrtir" no em sembla que incompleixi VP:PVN. --Pau Colominas (t'ajudo?) 17:57, 3 oct 2013 (CEST)
replies: text: :::Disculpeu perquè potser barregem coses i és perquè m'he expressat malament. "Considerats màrtirs per..." crec que seria cosa de la introducció o del cos de l'article; de fet tal com ho ha deixat en Medol a la introducció no em sembla malament. El terme "màrtir" se sobreentén en el context (o es pot explicar en una secció de 'context' si cal), d'acord amb en Pau. Però posar "martiritzat" en cada cas si que em sembla assumir el concepte per part de l'editor de l'enciclopèdia i això és el que no em sembla neutral. D'altra banda substitueix informació més concreta sobre el cas concret (executat, mort en presó, torturat i assassinat, mort en combat, ...) -- Dvdgmz fent observació participant (Escriu-me) 18:06, 3 oct 2013 (CEST)
replies: text: :::: En aquest cas estem d'acord, doncs :) Crec que s'ha d'utilitzar màrtir a la introducció de l'article i ser més específic amb la causa de la mort a la llista de futurs beats. Si a en  li sembla bé, crec que és la millor opció. --Pau Colominas (t'ajudo?) 18:12, 3 oct 2013 (CEST)
replies: text: ::::: Em sembla fins i tot millor opció concretar com va ser la mort en cada cas que posar un genèric "martiritzat". Cap problema en això.--Medol (disc.) 18:24, 3 oct 2013 (CEST)
replies: text: :::::: Doncs he fet el canvi de martiritzat a assassinat i conforme es tingui informació es pot canviar per quelcom més informatiu del cas concret -- Dvdgmz fent observació participant (Escriu-me) 11:34, 9 oct 2013 (CEST)
thread_title:  Martiritzat, neutral? 

message: Hola 
Crec que hauries de revisar aquesta edició . Jo vaig posar enllaços sabent que no tenien article, però si poses qualsevol nom de les organitzacions que ara no tenen link al google veuràs que tenen sobrades referències de mitjans independents. Em sembla que haurien de tenir enllaç igual que la resta d'organitzacions citades durant l'article, tan a favor com en contra. Per tan, Co.Bas (amb article inclús a es wiki), Cau de Llunes, Brot Bord, Ateneu Llibertari Alomà i Xarxa Socialista Unificada de Catalunya haurien de mantenir l'enllaç. Què hi penses? Salut i bon article. --Lluis_tgn (disc.) 13:49, 1 nov 2013 (CET)
replies: text: Ho he tret perquè a mi em sembla que un enllaç vermell no aporta res. Vaig treure també l'enllaç a tots els beats sense pàgina perquè m'ho van recomanar crec que encertadament. Per això considero que he de seguir le mateix criteri. Si aquests conceptes tenen sobrades referències em sembla que caldria fer-ne pàgina a la viquipèdia abans de posar-hi el link. Així és com ho veig.--Medol (disc.) 17:39, 1 nov 2013 (CET)
thread_title:  Enllaços vermells